钦定古今图书集成/理学汇编/学行典/第103卷 > 《宁德县讲堂记》高颐
## 钦定古今图书集成/理学汇编/学行典/第103卷 > 《宁德县讲堂记》高颐

余谫焉。末学诸公环坐而要之讲，将讲圣贤之遗言，
欤亦反诸身而求之。欤？吾身任大责重，无天地生物
之功，而有天地生物之量；无帝王经世之迹，而有帝
王经世之心；无经国子民之位，而有经国子民之度；
无蓍龟先物之神，而有蓍龟先物之诚。《诗》、吾言也，《易》
吾动也，《礼》、吾履也，《书》、吾政也，《春秋》吾行事也。凡天下
之冥蒙罔觉，扼塞怐愗，待我而开警之；巽懦畏懦，退
怯失守，待我而扶植之；疲癃残疾，鳏寡孤独，颠连无
告，待我而生全之。枉者求直，畔者求正，躁者求静，惑
者求真。绳行沙度之俦，鳞潜羽飞之汇，与吾并生于
一世间，酬酢所不及，视听所不加，得我则存，失我则
丧。续往古，诏来今，木铎息而复鸣，薰弦断而犹和。然
任重者难胜，责大者鲜举。故兢兢业业，行之力也；“汲
汲皇皇”，志之果也。“陟降在帝”，诚匪懈也；忘饥迷老，思
无疆也。箪瓢糗茹以求其志，裘马敝瘁以一其行。恶
旨酒不甘外而甘内，风舞雩，不翫物而翫志。畎亩幡
然，觉之先也。“居不煖席”，文在兹也。“环辙而老”，舍我谁
也？“望海知广，登山见”高，涓流必畜，篑不辞劳，毋俫而
施。将大其址。毋缺其锋，将淬于砥。烂烂弗沃，实焚尔
和。梦梦弗图，将寻斧柯。谨之戒之，在《易》修辞。居业之
本，《礼》无不敬，安民之端。《诗》戒屋漏，对越在天；《中庸》《大